**NEMZETI TEHETSÉG PROGRAM** Hazánk nemzeti kulturális örökségének megőrzését, a nemzetiségi hagyományok és a népi kultúra ápolását felvállaló tehetséggondozó programok támogatása NTP-MKÖ-15

**A pályázat célja**

A hazai nemzeti kulturális örökségének megőrzését, a nemzetiségi hagyományok és a népi kultúra ápolását felvállaló tehetséggondozó programok támogatása.

**A támogatás formája és mértéke**

A pályázat útján igényelhető támogatás 100% intenzitású, vissza nem térítendő támogatás, amelynek **igénybevétele a beszámoló elfogadását követően egy összegben, vagy – a pályázó indokolt kérelme alapján – a beszámoló elfogadását megelőzően támogatási előleg formájában történhet.**

A támogatási előleg mértéke 100%, melynek folyósítására **egy összegben** kerülhet sor.

A pályázathoz saját forrás biztosítása nem kötelező.

A pályázaton legalább **1.000.000 Ft**, illetve legfeljebb **2.000.000 Ft vissza nem térítendő** támogatás igényelhető.

**Pályázat benyújtására jogosultak**

A hazai köznevelési intézmények (2011. évi CXC. törvény 7. § szerint) közül:

* óvoda,
* általános iskola,
* gimnázium,
* szakközépiskola,
* szakiskola,
* kollégium

**A rendelkezésre álló keretösszeg**

A pályázatok támogatására rendelkezésre álló keretösszeg **70.000.000 Ft**

**Támogatási időszak**

A Pályázó által a pályázatban megjelölt,

- támogatási előleg formájában nyújtott támogatás esetében **2015. július 1.** és **2016. június 30.** közé eső időszak, illetve

- beszámolót követően nyújtott támogatás esetén **2015. július 1.** és **2016. május 15.** közé eső időszak,

amelynek időtartama alatt a támogatott program, illetve projekt megvalósul.

**A pályázatok benyújtásának határideje**

Az internetes pályázatok benyújtásának határideje: **2015. szeptember 11. 23:59 óra.**